text: Bodil barberede Blåvandshuk
  06 december 2013 kl. 22.23
  15.000 m3 skov i Blåvandshuk er gået tabt under det seneste døgns storm. Naturstyrelsen advarer fortsat om, at man skal holde sig væk fra alle skove i landet.
  Mere end et halvt års hugst er væltet de seneste to dage i Danmark. Sådan lyder den seneste vurdering fra Naturstyrelsen, der stadig kæmper med at få overblik over skaderne. Dermed var Bodil værre end oktoberstormen.
  Værst er det gået ud over skovene i Vestjylland og Midtjylland, men flere skove i Syd- og Sønderjylland blev ligeledes hårdt ramt.
  Det foreløbige anslåede tab for skovene i Syd- og Sønderjylland:
  Blåvandshuk: Spredt fald i de fleste plantager og fladefald i Vrøgum. Anslået 15.000 m3.Trekantsområdet: Ca. 6.000 m3, heraf halvdelen i Frederikshåb plantage.Vadehavet: 2.500 m3, kun nåletræ.Der er stadig skove, som Naturstyrelsen ikke kan komme ind i. Tallene kan derfor blive opjusteret senere.Det samlede omfang af væltede træer i Miljøministeriets skove ventes at blive på mindst 290.000 m3. Det svarer til mere end et halvt års hugst, og dermed er tabet på Bodil væsentligt højere end tabet efter stormen i oktober, hvor der faldt 125.000 m3.
  
  